Claudia Sheinbaum

**Claudia Sheinbaum Pardo** (født 1962) er en meksikansk politiker, fysiker og klimaforsker med doktorgrad i *energy engineering*. Hun tiltrådte som Mexicos president den 1. oktober 2024. Hun var borgermester av Mexico by i perioden 2018–2023, og internasjonalt har hun bidratt til å forfatte to rapporter fra FNs klimapanel, henholdsvis i 2007 og 2014.

## Liv og virke
### Bakgrunn
Hun har jødisk familiebakgrunn. Besteforeldrene utvandret fra Litauen (farssiden, ashkenazi) og Bulgaria (morssiden, sefarder) før eller under andre verdenskrig, blant annet for å unnslippe jødeforfølgelser. Hun beskriver seg selv som ikke-religiøs og regner sin jødiske bakgrunn som kulturell.

Hun tok doktorgraden ved Universidad Nacional Autónoma de México.

### Fysiker
Hun er utdannet fysiker og ingeniør. Som vitenskapskvinne er hun forfatter av over 100 faglige artikler og to bøker om temaene energi, miljø og bærekraftig utvikling og har vært forfatter eller hovedforfatter på statusrapporter fra *[[Intergovernmental Panel on Climate Change]]* (IPCC).
### Politiker
Fra 2000 til 2006 var Claudia Sheinbaum miljøsekretær for Mexico by mens Andrés Manuel López Obrador var hovedstadens borgermester. 

Den 29. april 2016, et år inn i Sheinbaums periode som ordfører i Tlalpan, ble byens ansatte beordret til å rive en mur som hadde blitt bygget ulovlig ved siden av et kapell *(Capilla del Señor de los Trabajos)* i Tlalpans Cultura Maya-område. Arbeiderne som ble instruert om å rive muren ødela også deler av kapellets struktur, inkludert dets platetak, og fjernet religiøse bilder. Juan Guillermo Blandón Pérez, sognepresten, påsto at Sheinbaum var ansvarlig for rivingen av kapellet og hevdet at det ble utført uten forhåndsvarsel.

Dager etter at kapellet ble revet erklærte byens myndigheter at de hadde gjort en feil og påtok seg ansvaret for dette. Sheinbaum møtte representanter for kirken og foreslo å dele eiendommen i to for å bygge et nytt kapell og et samfunnskunstsenter.

Fra juli 2018 til juni 2023 var hun borgermester i Mexico by; byens andre kvinnelige borgermester gjennom tidene. Hun ble valgt i juli 2018 som en del av Juntos Haremos Historia-koalisjonen og medlem av partiet Movimiento Regeneración Nacional (MORENA), og gikk av i juni 2023 for å kunne konsentrere seg om forberedelsene til presidentvalget det påfølgende året.

### President
Hun stilte i 2024 til valg som presidentkandidat for MORENA, og i juni 2024 vant hun valget med nær 60 % av stemmene. Politisk har hun stått den høsten 2024 avtroppende president Andrés Manuel López Obrador nært i tyve år. 

Sheinbaum fremstår til forskjell fra den populistiske forgjengeren mer som en teknokrat, med vekt på sosial og økonomisk utjevning. Hun ventes å følge opp forgjengerens tiltak som blant annet omfattet høyere minstelønn, utvidet pensjonsordning og støtte til fagforeninger.

## Faglig forfatterskap
Sheinbaum har forfattet over 100 spesialistartikler og to bøker om temaene energi, miljø og bærekraftig utvikling. Et utvalg av disse er:

**Consumo de energía y emisiones de CO2 del autotransporte en México y Escenarios de Mitigación*, Ávila-Solís JC, Sheinbaum-Pardo C. 2016.
*Decomposition analysis from demand services to material production: The case of CO2 emissions from steel produced for automobiles in Mexico*, Applied Energy, 174: 245–255,* Sheinbaum-Pardo C. 2016.
*The impact of energy efficiency standards on residential electricity consumption in Mexico*, Energy for Sustainable Development, 32:50–61* Martínez-Montejo S.A., Sheinbaum-Pardo C. 2016.
*Science and Technology in the framework of the Sustainable Development Goals, World Journal of Science*, Technology and Sustainable Development, 14:2 – 17*. Imaz M. Sheinbaum C. 2017.
*Assessing the Impacts of Final Demand on CO2-eq Emissions in the Mexican Economy: An Input-Output Analysis*, Energy and Power Engineering, 9:40–54*, Chatellier D, Sheinbaum C. 2017.
*Electricity sector reforms in four Latin-American countries and their impact on carbon dioxide emissions and renewable energy*,* Ruíz- Mendoza BJ, Sheinbaum-Pardo C. *Energy Policy*, 2010
*Energy consumption and related CO2 emissions in five Latin American countries: Changes from 1990 to 2006 and perspectives*,* Sheinbaum C, Ruíz BJ, Ozawa L. *Energy*, 2010.
*Mitigating Carbon Emissions while Advancing National Development Priorities: The Case of Mexico, C Sheinbaum, O Masera, *Climatic Change*, Springer, 2000.
*Energy use and CO2 emissions for Mexico's cement industry, C Sheinbaum, L Ozawa, *Energy*, Elsevier, 1998.
*Energy use and CO2 emissions in Mexico's iron and steel industry, L Ozawa, C Sheinbaum, N Martin, E Worrell, L Price, *Energy*, Elsevier, 2002.
**New trends in industrial energy efficiency in the Mexico iron and steel industry*, L Ozawa, N Martin, E Worrell, L Price, C Sheinbaum, OSTI, 1999.
*Mexican Electric end-use Efficiency: Experiences to Date, R Friedmann, C Sheinbaum, *Annual Review of Energy and the Environment*, 1998.
*Incorporating Sustainable Development Concerns into Climate Change Mitigation: A Case Study, OR Masera, C Sheinbaum, *Climate Change and Development*, UDLAP, 2000.
## Litteratur
* Arturo Cano: *Claudia Sheinbaum: Presidenta. Una historia contada por Arturo Cano.* Grijalbo/Random House, 2023,  (E-Book: ).

## Referanser


## Eksterne lenker
*